[image: image1.jpg]


                                  
    ПРОЕКТ!
ДОГОВОР

за доставка

I. ДАННИ ЗА СТРАНИТЕ

Днес…………………, между страните 

1. ОБЩИНА Генерал Тошево, адрес: гр. Генерал Тошево, ул. „Васил Априлов“№5, представлявана от Валентин Димитров – Кмет на община Генерал Тошево, и Мария Върбанова - гл. счетоводител,  наричана накратко ВЪЗЛОЖИТЕЛ

и
2.
………………….. адрес: ……………………, ЕИК………………….., представлявано от …………………….. – ………………….., от друга, наричана накратко ИЗПЪЛНИТЕЛ.

на основание чл. 183 във връзка с чл.112,ал.1 от Закона за обществените поръчки (ЗОП), и във връзка с  проведена процедура за възлагане на обществена поръчка, с предмет: „Изграждане на отоплителна, охладителна и климатична система  за общинска администрация по обособени позиции“, в изпълнение на Решение №.........................на Кмета на Община Генерал Тошево  за избор на изпълнител, се сключи този договор при следните условия:
II. ПРЕДМЕТ НА ДОГОВОРА

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни:………………………………………… (описва се наименованието на съответната обособена позиция)-обособена позиция №……… от обществена поръчка с предмет: „Изграждане на отоплителна, охладителна и климатична система  за общинска администрация по обособени позиции“ съгласно Техническата спецификация на Възложителя (Приложение № 1) и детайлно описаното в Предложение за изпълнение на поръчката (Приложение № 2) и Ценово предложение на Изпълнителя (Приложение № 3), неразделна част от Договора и в съответствие с изискванията на настоящия Договор. 

(2) Видът, техническите данни и характеристики на системата, която следва да достави и монтира Изпълнителят са подробно посочени в Техническата спецификация на Възложителя, (Приложения № 1) и в Предложението за изпълнение на поръчката на Изпълнителя (Приложения № 2), представляващи неразделна част от настоящия Договор.

III. СРОК НА ДОГОВОРА И МЯСТО НА ИЗПЪЛНЕНИЕ

Чл. 2 (1) Настоящият Договор влиза в сила от датата на подписването му. Срокът на настоящия Договор изтича след изтичането на гаранционния срок на системата, предмет на Договора, посочен в ал.3 и удовлетворяването на всички претенции на Възложителя, свързани с гаранционната отговорност на Изпълнителя.

(2) Срок за доставка, монтаж и пуск в експлоатация на системата е до ……………… (словом………………) календарни дни, считано от датата на сключване на договора.

(3) Гаранционният срок на климатичната система е ………………..( словом………………) месеца, считано от подписването на приемо-предавателен протокол по чл.7, ал.3, съответно чл.7, ал.5.
 (4) Място за изпълнение на дейностите, предмет на договора –гр. Генерал Тошево, ул. “Васил Априлов“№5.

IV. ЦЕНА И НАЧИН НА ПЛАЩАНЕ

Чл. 3 (1) За изпълнението на предмета на Договора, Възложителят се задължава да заплати на Изпълнителя обща цена в размер на ……………………лева без ДДС (с думи: …………..) или …………………… лева (с думи: ……………лева) с включен ДДС, съгласно Ценовото му предложение (Приложение № 3), неразделна част от настоящия Договор.
(2) Посочените в КСС към Приложение № 3 единични цени включват всички разходи на ИЗПЪЛНИТЕЛЯ, свързани с изпълнение на поръчката, в това число, но не само: транспортни разходи до мястото за изпълнение, доставката, монтаж, настройка и пускане в експлоатация, окомплектовка, документация, възнаграждения, социални и здравни плащания, свързани с работата на екипа на изпълнителя, проверки, тестване, изпитване и отстраняване на явни и скрити дефекти, вносни митни сборове и такси, данъци, както и печалбата на ИЗПЪЛНИТЕЛЯ.

 Чл. 4 Плащането се извършва на ИЗПЪЛНИТЕЛЯ, по следния начин:
а/  Авансово плащане - 30 % от стойността  на договора в срок до 10 (десет) календарни дни от подписване на настоящия договор;

б/ Окончателно плащане - ВЪЗЛОЖИТЕЛЯТ ще извършва плащане на ИЗПЪЛНИТЕЛЯ, отговарящо на извършената доставка в определения съгласно офертата на ИЗПЪЛНИТЕЛЯ срок до 30 (тридесет) дни след като ИЗПЪЛНИТЕЛЯТ предостави на ВЪЗЛОЖИТЕЛЯ следните документи: 

- оригинална фактура за стойността на извършената и приета доставка с приспадане на стойността по аванса; 

- двустранно подписан протокол за приемане на извършената доставка, монтаж и пускане в експлоатация (без забележки) по реда на чл. 7 от настоящия договор.

 Окончателното плащане ще бъде извършено след приспадане на стойността по аванса от заявените от Изпълнителя разходи.

Чл.5 (1) Всички плащания се извършват по банковата сметка на ИЗПЪЛНИТЕЛЯ, както следва:

     Банка: ……………………..
     IBAN: ……………………
     BIC: ………………………..
(2) Изпълнителят е длъжен да уведомява писмено Възложителя за всички последващи промени на банковата му сметка в срок до 5 (пет) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени
Чл.6 Недължимо преведените средства от ВЪЗЛОЖИТЕЛЯ се възстановяват от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор, подлежат на възстановяване по: 

IBAN: BG57CREX92603114708701 
BIC: CREXBGSF
БАНКА: ТОКУДА БАНК  
гр. Ген. Тошево 
V. УСЛОВИЯ ЗА ПРЕДАВАНЕ НА ДОСТАВКАТА
Чл. 7. (1) Изпълнителят се задължава да достави и предаде на Възложителя климатичната система, предмет на доставка, придружена от следните документи:

т.1. сертификати за съответствие, паспорти или други документи от производителя, съдържащ технически данни и характеристики;
т2. инструкция за експлоатация на български език, както и документация, съдържаща препоръки за правилна експлоатация;
т.3. други документи и аксесоари, изискващи се съгласно условията на поръчката и офертата на Изпълнителя;

(2) При доставката Изпълнителят предоставя на Възложителя надлежно оформена фактура – оригинал, подписана от Изпълнителя.
(3) Доставката, монтажа и пускането в експлоатация на климатичната система се удостоверява с подписване в два екземпляра на двустранен приемо-предавателен протокол от Страните или техни упълномощени представители, след проверка за: отсъствие на явни Несъответствия, окомплектовката на доставката, извършеният монтаж, пускането в екплоатация и другите необходими дейности съгласно КСС на изпълнителя и представяне на документите в съответствие с алинея 1 и 2 и съответствие на климатичната система с техническите характеристики, представени в Предложението за изпълнение на поръчката на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора) и идентификационни номера на компонентите на климатичната система. 
(4) Изпълнителят уведомява Възложителя писмено в срок от 3 (три) дни предварително за конкретните дата и час, в които ще се изпълнява доставката и монтажните работи като му предоставя и график за работата. При предаването на климатичната система, Изпълнителят осигурява на Възложителя необходимото според обстоятелствата време да я прегледа за Несъответствия, като същото не може да надвишава 2 (два) дни.
(5) При констатиране на явни Несъответствия, по смисъла на алинея 6 на доставената климатична система, Възложителят има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните Несъответствия, съобразно алинея 6. След отстраняване на Несъответствията, Страните подписват двустранен Приемо-предавателен протокол за приемане на доставката. 

(6) При „Несъответствия“ (явни или скрити дефекти, липси, недостатъци, несъответствия на климатичната система с Техническата спецификация на Възложителя и/или Предложението за изпълнение на поръчката на Изпълнителя и/или и с изискванията за окомплектовка на климатичната система и документите в съответствие с алинея 1 и 2) се прилага някоя от следните варианти: 

т.1. Изпълнителят заменя климатичната система или компонент/част с несъответствия с такива притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя; или 

т.2. Изпълнителят отстранява Несъответствието в срок и по ред посочени в констативния протокол и/или съобразно гаранционните условия; или 

т.3. цената по Договора се намалява съответно с цената на климатичната система или компонента/частта с несъответствия, ако това не води до промяна в предмета на поръчката или със сумата на разходите за отстраняване на Несъответствието. 
(7) В случай че Несъответствието на доставената климатична система е толкова съществено, че прилагането на някой от вариантите по алинея 6 ще доведе до промяна на предмета на поръчката, или в случай че Изпълнителят забави доставката на климатичната система с повече от 10 (десет) дни от предвидения срок за доставка в чл.2, ал.2, съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора. 
(8) Подписването на приемо-предавателния протокол по алинея 3 или алинея 5 без забележки има силата на приемане на доставката от страна на Възложителя, освен в случаите на "скрити несъответствия“, които не могат да бъдат установени при обикновения преглед на климатичната система или на несъответствия, проявили се в рамките на гаранционния срок. Приемането на доставката с Приемо-предавателния протокол няма отношение към установените впоследствие в гаранционния срок несъответствия, които Изпълнителят е длъжен да отстрани за своя сметка, в съответствие с гаранционните условия.
(9) В случаите на несъответствия, посочени в констативния протокол по алинея 5, Възложителят не дължи заплащане на цената по чл.3, ал.1 преди отстраняването им и изпълненията на останалите условия за плащане, предвидени в Договора. 

(10) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

 VI.ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.8. (1) Изпълнителят се задължава да достави, монтира и пусне в експлоатация климатичната система, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, придружен със съответните документи съгласно изискванията на настоящия Договор. 

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя. 

 (4) Изпълнителят се задължава да извършва гаранционно обслужване на климатичната система в рамките на гаранционния срок, при условията и сроковете на този Договор, съответно при условията на гаранцията. 

(5) Изпълнителят се задължава да отстранява за своя сметка и в договорените срокове всички Несъответствия на доставената климатична система проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи. 

(6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане. 

(7) Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 ЗОП.

(8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.
VII.ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.9. (1) Възложителят се задължава да заплати общата цена по чл.2, ал.1 от този Договор, съгласно условията и по начина, посочен в него. 

(2) Възложителят се задължава да приеме доставката, монтажа и пускането в експлоатация на климатичната система, предмет на договора по реда на чл.7, ал.3 ако отговарят на договорените изисквания, в срок до 3 (три) дни след писменото му уведомяване.

 (3) Възложителят има право да иска от Изпълнителя да изпълни доставката на климатичната система на посочения в чл.2, ал.4 от договора адрес, в срок и без отклонения от договорените изисквания. 
(4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
(5) Възложителят има право на рекламация за доставената по Договора климатична система, при условията посочени в настоящия Договор.
(6) Възложителят има право да изисква от Изпълнителя замяната на несъответстваща с Техническите спецификации и/или дефектна климатична система/ компоненти/части от нея само при условията на настоящия Договор.

(7) Възложителят има право да откаже приемането на доставката/монтажа, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.
(8) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.
(9) Възложителят е длъжен да следи и осигурява извършването на поддръжка и сервиз на климатичната система в рамките на гаранционния срок, при условията и сроковете на този Договор, съответно при условията на гаранцията. 
(10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта. 

VIII. ГАРАНЦИОННА ОТГОВОРНОСТ

Чл. 10. (1) Изпълнителят гарантира пълната функционална годност на доставената и монтира климатична система съгласно договореното предназначение, както и съгласно Предложението за изпълнение на поръчката на Изпълнителя, Техническата спецификация и стандарти.
(2) В рамките на гаранционния срок Изпълнителят отстранява със свои сили и средства всички повреди и/или несъответствия на климатичната система, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя. 

(3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на климатичната система от свои квалифицирани представители в срок до 2 (два) дни, от получаване на рекламационното съобщение на Възложителя. След преглед на климатичната система от квалифицирани представители на Изпълнителя се съставя констативен протокол за вида на повредата и/или несъответствието, работите и срокът необходими за отстраняването ѝ в два еднообразни екземпляра.
(4) Изпълнителят се задължава да отстрани настъпила повреда и/или несъответствието в срок до 4 (четири) дни или по-кратък, считано от датата на констатирането им. 

(5) Изпълнителя се задължава да осигури гаранционно и извънгаранционно обслужване чрез представителство за Североизточна България.
 (6) Ако по време на гаранцията се извършва ремонт на основни компоненти на климатичната система, то с броя на дните на времетраене на ремонта се удължава и гаранционния срок.

IX.ГАРАНЦИЯ ЗА ИЗПЪЛНЕНИЕ

Чл. 11.(1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 3 % (три процента) от стойността на Договора по чл.3, ал.1 без ДДС или сумата от ............ лв. (словом:................). 

(2) Изпълнителят представя документи за внесена гаранция за изпълнение на Договора към датата на сключването му. 
(3) Изпълнителят избира формата на гаранцията измежду една от следните:

т.1. парична сума, внесена по банковата сметка на Възложителя;

т.2. банкова гаранция; или 

т.3. застраховка. 

Чл.12 (1) Когато гаранцията се представя във вид на парична сума, тя се внася по следната банкова сметка на Възложителя: 

сметка на Община Генерал Тошево:

Банка „Токуда  Банк” АД  офис Генерал Тошево,

ВIC: CREXBGSF  

IBAN: BG04 CREX 9260 3314 7087 01

Всички банкови разходи, свързани с преводите на сумата са за сметка на Изпълнителя;

(2) Когато Изпълнителят представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срокът на действие на Договора, плюс 30(тридесет) дни за гаранцията за изпълнение.

(3) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(4) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(5) Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя. 

Чл. 13. (1) Възложителят освобождава гаранцията за изпълнение на Договора на етапи и при условия, както следва:

т.1. частично освобождаване в размер на 50 % (петдесет процента) от стойността на гаранцията в размер на ....... (словом) лева, в срок от 30 (тридесет) дни, след приемане на доставката и монтажа на климатичната система и подписване на Приемо-предавателния протокол по чл.7, ал.3 съответно по чл.7, ал.5 без забележки при условие че сумите по гаранцията не са задържани, или не са настъпили условия за задържането им;

т.2. окончателно освобождаване на остатъчната сума по гаранцията се извършва в срок от 10 (десет) дни, след изтичане на гаранционния срок на климатичната система, посочен в чл.2,ал.3 от настоящия Договор, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(2) Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по ал.1,т.2. 

(4) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на ал. 1,т.2. 

(5) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

(6) Гаранцията не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(7) Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, при условие, че същото не е задържано или върнато на Изпълнителя.

(8) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

(9) В случай на задържане от Възложителя на суми от гаранциите, Изпълнителят е длъжен в срок до 7 (седем) дни да допълни съответната гаранция до размера ѝ, уговорен в чл.11, ал.1, като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в чл.11, ал.1.

X.НЕУСТОЙКИ

Чл. 14. (1) При неспазване от страна на ИЗПЪЛНИТЕЛЯ на някой от сроковете по настоящия договор, същият дължи на ВЪЗЛОЖИТЕЛЯ неустойка в размер на 0,5 % (нула цяло и пет десети на сто) от цената без ДДС по чл. 3, ал. 1 от настоящия договор за всеки ден забава, но не повече от 20 % (двадесет на сто) от тази цена.

(2)  Ако забавата за доставката продължи повече от 40 (четиридесет) дни, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30 % (тридесет на сто) от цената без ДДС по чл. 3, ал. 1 от настоящия договор.

(3)  При частично неизпълнение или лошо изпълнение на възложената доставка, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 40 % (четиридесет на сто) от цената без ДДС по чл. 3, ал. 1 от настоящия договор.

(4)  В случай на прекратяване по реда на чл. 18, ал. 3 от настоящия договор, виновната страна дължи неустойка в размер на 20 % (двадесет на сто) от цената без ДДС по чл. 3, ал. 1 от настоящия договор.

(5)  Неустойките по ал. 1-4 могат да се удържат от дължимото плащане и/или от гаранцията за изпълнение, като ВЪЗЛОЖИТЕЛЯТ уведоми писмено ИЗПЪЛНИТЕЛЯ за това.

(6)  При установено лошо или друго неточно, или частично изпълнение на договора съгласно изискванията на Техническата спецификация - Приложение № 1, неразделна част от настоящия договор - или при отклонение от изискванията на ВЪЗЛОЖИТЕЛЯ, посочени в тази Техническа спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено доставката/монтажа, без да дължи допълнително възнаграждение за това. В случай, че и повторното изпълнение на доставката/монтажа е некачествено, ВЪЗЛОЖИТЕЛЯТ има право да задържи гаранцията за изпълнение и да развали договора.

Чл. 15. При забава на плащането по чл. 4 от настоящия договор ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,1 (нула цяло и една десета на сто) от стойността без ДДС на забавеното плащане за всеки ден на забавата, но не повече от 20 % (двадесет на сто) от дължимата сума.

Чл. 16. Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.
XI.ПОДИЗПЪЛНИТЕЛИ

Чл. 17. (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

Чл. 18. При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

т.1. приложимите клаузи на Договора са задължителни за изпълнение от подизпълнителите;

т.2. действията на Подизпълнителите няма да доведат пряко или косвено до неизпълнение на Договора;

т.3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

XII.УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА

Чл. 19. Настоящият договор се прекратява:

1.  С изтичане на срока на договора;

2.  С изпълнението на всички задължения на страните по него;

3.  При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 10 (десет) дни от настъпване на невъзможността и да представи доказателства;

4.  При прекратяване на юридическо лице - страна по договора без правоприемство, по смисъла на законодателството на държавата, в която съответното лице е установено;

5.  При условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСЛТДС).

(2)  Договорът може да бъде прекратен:

1.  По взаимно съгласие между страните, изразено в писмена форма;

2.  Когато за ИЗПЪЛНИТЕЛЯ бъде открито производство по несъстоятелност или ликвидация - по искане на всяка от страните;

3. На основание чл.118 от ЗОП; 

4. ВЪЗЛОЖИТЕЛЯ прекратява договора на основание чл.118, ал.1 от ЗОП без да дължи обезщетение на ИЗЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие по реда на клаузата за разрешаване на спорове по този Договор.

(3) Всяка от страните може да развали договора при виновно неизпълнение на съществено задължение на другата страна по договора - с 10 (десет) -дневно писмено предизвестие от изправната до неизправната страна - по отношение на приложимите обстоятелства при условията и с последиците съгласно чл. 87 и сл. от Закона за задълженията и договорите. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(4)  За целите на този договор страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. ИЗПЪЛНИТЕЛЯТ не е спазил някое от задълженията посочени в договора и приложенията към него;

2.  ИЗПЪЛНИТЕЛЯТ не спази някой от сроковете по чл. 2 от договора;

3.  ИЗПЪЛНИТЕЛЯТ не отстрани в разумен срок, определен от ВЪЗЛОЖИТЕЛЯ, установени недостатъци в изпълнението на договора;

4.  ИЗПЪЛНИТЕЛЯТ използва подизпълнител, без да е заявил това в офертата си, или използва подизпълнител, който е различен от този, посочен в офертата му;

(5)  ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

(6)  ВЪЗЛОЖИТЕЛЯТ прекратява договора при възникнала необходимост от съществено изменение на поръчката, което не позволява договорът да бъде изменен на основание чл. 116, ал. 1 от ЗОП. В този случай ВЪЗЛОЖИТЕЛЯТ дължи обезщетение на ИЗПЪЛНИТЕЛЯ за претърпени от прекратяването на договора вреди, като размерът на обезщетението се определя в протокол или споразумение, подписано от страните, а при непостигане на съгласие - по реда за разрешаване на спорове съгласно посоченото в този договор.

(7)  ВЪЗЛОЖИТЕЛЯТ прекратява договора без предизвестие и без да дължи обезщетение за предсрочното му прекратяване, когато бъде установено, че:

1.  По време на провеждане на процедурата за възлагане на поръчката, по отношение на ИЗПЪЛНИТЕЛЯ са били налице обстоятелствата по чл. 54, ал. 1, т. 1 от ЗОП.

2.  Поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 Договора за функционирането на Европейския съюз.

(8)  Във всички случаи на прекратяване на договора, освен при условията по ал. 1, т. 4:

1.  ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към датата на прекратяване работа и размера на евентуално дължимите плащания;

2.  ИЗПЪЛНИТЕЛЯТ се задължава да преустанови действия по извършване на доставката, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

(9) ВЪЗЛОЖИТЕЛЯТ може да прекрати договора едностранно с 30 (тридесет) -дневно писмено предизвестие, без да дължи неустойка или обезщетение и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

Чл. 20. Настоящият Договор може да бъде изменян или допълван от Страните при условията на чл. 116 от ЗОП.

XIII.НЕПРЕОДОЛИМА СИЛА

Чл. 21. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3)Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

XIV.КОНФИДЕНЦИАЛНОСТ

Чл. 22. (1) Страните се съгласяват да третират като конфиденциална следната информация, получена при и по повод изпълнението на Договора: 

...........................................

..........................................

(2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

I. ДОПЪЛНИТЕЛНИ РАЗПОРЕДБИ

Чл.23. За всички неуредени в настоящия Договор въпроси се прилага действащото българско законодателство.

Чл. 24. (1) Упълномощени представители на Страните, които могат да приемат и правят изявления по изпълнението на настоящия Договор са:

ЗА ВЪЗЛОЖИТЕЛЯ: …………….

адрес:

Телефон: ..........

Email: ............
ЗА ИЗПЪЛНИТЕЛЯ: ……………

адрес:

Телефон: ............

Email:...................
(2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 22 се считат за валидно изпратени и получени от другата Страна.

(5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

Чл. 25.Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

Чл. 26. (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

Чл. 27. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Чл. 28. За неупоменати в този договор условия, се прилагат общите и специални нормативни актове, уреждащи тази дейност.

Този договор се състави, подписа и подпечата в 3 (три) еднообразни екземпляра, от които два за Възложителя - Община Генерал Тошево и един за Изпълнителя 

Неразделна част от настоящия договор са:

1. Техническа спецификация на Възложителя

2. Ценово предложение на Изпълнителя

3. Предложение за изпълнение на Изпълнителя

ВЪЗЛОЖИТЕЛ:………………………    

ИЗПЪЛНИТЕЛ:…………………………

                             Валентин Димитров

                             Кмет на Община

 Генерал Тошево




Мария Върбанова:.......................................... 

Главен Счетоводител на Община Генерал Тошево

Съгласували:

ОБЩИНА ГЕНЕРАЛ ТОШЕВО


ОБЛАСТ ДОБРИЧ





9500 Генерал Тошево, ул. “Васил Априлов” № 5, www.toshevo.org


Тел.: 05731/20-20, Факс: 05731/25-05, mail@toshevo.org

                   ISO 9001:2008 – Система за управление на качеството на услугите за гражданите



                                                                  ISO 14001:2004 -Система за управление на околната среда

